Dagestan

Gweriniaeth yn Ffederasiwn Rwsia yw Dagestan, yn swyddogol y Weriniaeth Dagestan. Fe'i lleolir ar Fôr Caspia, yng Ngogledd y Cawcasws yn Nwyrain Ewrop. Ar flaen deheuol Rwsia, mae'r weriniaeth yn rhannu ffiniau tir â gwledydd Aserbaijan a Georgia i'w de a'i de-orllewin; ac yn ffinio a'r gweriniaethau Rwsiaidd Tsietsnia a Kalmykia i'r gorllewin a'r gogledd, wrth ffinio â Crai Stavropol i'r gogledd-orllewin. Makhachkala yw'r brifddinas a'r ddinas fwyaf; mae yna ddinasoedd eraill yno fel Derbent, Kizlyar, Izberbash, Kaspiysk a Buynaksk. Mae'r weriniaeth yn cwmpasu ardal o 50,300 cilomedr sgwâr, gyda phoblogaeth o dros 3 miliwn o drigolion. Mae'n un o'r rhai mwyaf amrywiol yn ieithyddol ac yn ethnig, yn ogystal â gweriniaeth fwyaf heterogenaidd Rwsia. Mae trigolion y weriniaeth yn siarad ieithoedd Gogledd y Cawcasws a ieithoedd Tyrcaidd yn bennaf, ond Rwsieg yw brif iaith yn y weriniaeth.